PolyAgent/wiki_georgian_en_parallel_20231101 huggingface dataset:
ჰერერო

ჰერერო (თავდაპირველად, მბანდუ) — სამხრეთ აფრიკის ნაწილში მცხოვრები ეთნიკური ჯგუფი. მათი უმეტესობა ცხოვრობს ნამიბიაში, მცირე ნაწილი ბოტსვანასა და ანგოლაში. 2013 წლის მონაცემებით, მათი რაოდენობა შეადგენს 250 ათას ადამიანს. ისინი საუბრობენ ბანტუს ჯგუფის ჰერერო ენაზე.
რელიგიურად მოსახლეობის ნაწილი პროტესტანტია, ნაწილი მისდევს ტრადიციულ ხალხურ რწმენა-წარმოდგენებს.
მათი ძირითადი საქმიანობაა მესაქონლეობა, თუმცა ნამიბიაში, უმრავლეს შემთხვევაში, ისინი საქმიანობენ ფერმებში და ვაჭრობენ, ქალაქებში ძირითადად მისდევენ ვაჭრობასა და ხელოსნობას. ანგოლაში ჰერერო ხალხი მისდევს, ძირითადად, მესაქონლეობას. ნამიბიის ტერიტორიაზე ჰერეროები ცხოვრობენ ტომობრივ ჯგუფებად კაოკოლენდეში, სადაც მათ სიახლოვეს ცხოვრობს ჰიმბას ტომის ხალხი.
1904—1907 წწ. აჯანყების დაცემის შემდეგ გერმანული ჯარების მიერ განადგურებული იქნა 65 000 (ტომების 80%) ადამიანი ჰერეროს ტომიდან.
იხილეთ აგრეთვე
ნამიბიის ისტორია
რესურსები ინტერნეტში
ეტიმოლოგია
ჰერერო ხალხი - ფოტოგრაფია და დამატებითი ინფორმაციები
ეთნიკური ჯგუფები
აფრიკა
აფრიკელი ხალხები
სამხრეთ აფრიკა
ქვიშაქექია (თევზი)

ქვიშაქექია (თევზი)
ქვიშაქექია — თევზების სახეობა მექვიშიასებრთა ოჯახისა. ამ ოჯახის ერთადერთი წარმომადგენელია ხმელთაშუა ზღვაში. სხეულის მაქსიმალური სიგრძე 17 სმ აღწევს. დღისით ქვიშაში ეფლობა. ზურგი მუქი მომწვანო შეფერილობისაა. გვერდებზე გასდევს ვერცხლისფერი ზოლი. მუცელი მთლიანად ვერცხლისფერი აქვს. გავრცელებულია ატლანტის ოკეანის აუზში, კერძოდ: ადრიატიკის, ეგეოსისა და შავ ზღვებში. დიდი სარეწაო მნიშვნელობის თევზია.
რესურსები ინტერნეტში
ქვიშაქექია – დახასიათება
ქორჭილასნაირნი
ჰუნანლარი

ჰუნანლარი — სოფელი აზერბაიჯანში, თოუზის რაიონში. მოსახლეობის რაოდენობა — 1,674 კაცი.
რესურსები ინტერნეტში
თოუზის რაიონის სოფლები
დჟარსარი

დჟარსარი — მთა სომხეთში. მდებარეობს ლორეს პროვინციაში, სოფელ ქარინჯიდან ჩრდილო-აღმოსავლეთით 5 კილომეტრში. მწვერვალის სიმაღლე ზღვის დონიდან 2245 მეტრია და წარმოადგენს გუგარაცის ქედის ნაწილს.
იხილეთ აგრეთვე
სომხეთის მთები
სომხეთის ქედები
გუგარაცის ქედი
სქოლიო
სომხეთის მთები
დუბროვკა (ბაკალის რაიონი)

დუბროვკა (ბაკალის რაიონი)
დუბროვკა — სოფელი რუსეთის ფედერაციაში, ბაშკირეთის რესპუბლიკის ბაკალის რაიონში.
2010 წლის მონაცემებით სოფელში ცხოვრობს 13 ადამიანი. რაიონულ ცენტრ ბაკალიდან დაშორებულია 16 კილომეტრით. უახლოესი რკინიგზის სადგურია ტუიმაზი, რომელიც დაშორებულია 95 კმ-ით.
2002 წლის აღწერის მიხედვით მოსახლეობის უმრავლესობას თათრების ეთნოკონფესიური ჯგუფი — კრიაშენები (54 %) შეადგენენ .
რესურსები ინტერნეტში
Совет муниципальных образований Республики Башкортостан.
სქოლიო
ბაკალის რაიონის სოფლები
დავით IV (კათოლიკოს-პატრიარქი)

დავით IV (კათოლიკოს-პატრიარქი)
დავით IV (ზოგჯერ დავით III; ერისკაცობაში დავით ჭავჭავასძე) — საქართველოს კათოლიკოს-პატრიარქი 1443/47–1459 წლებში.
დავით IV მოიხსენიება 1447 წლის დეკემბერში მეფე გიორგი VIII-ის მიერ შედგენილ ქართლ-კახეთის საკათოლიკოსო მამულების სითარხნის გუჯარში, სადაც მეფე ამტკიცებს ალექსანდრე I-ის მიერ სვეტიცხოვლისადმი ბოძებულ სიგელს, რომლის თანახმად სვეტიცხოვლის კუთვნილი მამულები კახეთსა და ქართლში თავისუფლდებოდა გადასახადებისაგან. მისი პატრიარქობის დროს მეფე გიორგი VIII-მ სვეტიცხოველს შესწირა ნიაბის ბოლოს მდებარე სოფ. გობნი და დაიწესა 6 აღაპი თავისთვის და თავის ძმის დიმიტრისათვის. 1454 წელს დავით IV-მ კულუხის გამოსაღების წიგნი გადასცა და საწყაოს ოდენობა განუსაზღვრა ჯვარში მცხოვრებ მეკულუხეებს.
დავით IV-ის ზეობის დროს დაიწყო ერთიანი საქართვ. რღვევის პროცესი, რასაც თან დაერთო საეკლესიო სეპარატიზმი. კუმურდოელი მღვდელმთავრის იოანესა და ანჩელი არქიმანდრიტის ქერობინის დავით IV-სადმი მიცემული ფიცის წიგნებიდან ირკვევა, რომ მაწყვერელი და სამცხის სხვა ეპისკოპოსები კათოლიკოსისგან „უჯუარო და შეუნდობელნი იყუნეს საფარის თავზედა“ და ისინი მომავალში მცხეთის საყდრისადმი ერთგულების ფიცს სდებენ. პატრიარქის მტკიცე პოზიციამ აგრეთვე უკან დაახევინა ვარძიელ და საფარელ ბერებს, რომლებიც ბერძნული ეკლესიის მღვდელმთავრების წაქეზებით, ლოცვებში პატრიარქებს აღარ მოიხსენიებდნენ, თუმცა საბოლოოდ, ისევ მცხეთის საყდრის წიაღს დაუბრუნდნენ.
ლიტერატურა
ლომინაძე ბ., მასალები დასავლეთ საქართველოს XVII–XVIII საუკუნეთა ისტორიის ქრონოლოგიისათვის, „მასალები საქართველოსა და კავკასიის ისტორიისათვის“, 1954, ნაკვ. 31;
მისივე, XV საუკუნის საქართველოს ქრონოლოგიიდან, კრ.: კავკასიის ხალხთა ისტორიის საკითხები, თბ., 1966;
სქოლიო
საქართველოს კათოლიკოს-პატრიარქები
დამბო

დამბო — Walt Disney Productions-ის 1941 წლის სრულმეტრაჟიანი ანიმაციური ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures. ფილმის სიუჟეტი ეფუძნება მწერალ ჰელენ ებერსონის და მხატვარ ჰაროლდ პერლის ამბავს, რომელიც შეიქმნა თამაშის პროტოტიპის სახით. მთავარი პერსონაჟი ჯამბო უმცროსია, ნახევრად-ანთროპომორფული სპლიყვი, რომელსაც დაცინვით უწოდებენ „დამბოს“. მას ძირითადად დასცინიან დიდი ყურების გამო, თუმცა სინამდვილეში მას შეუძლია ფრენა, თუკი მათ გამოიყენებს, როგორც ფრთებს. ფილმის განმავლობაში მის ერთგულ მეგობრად რჩება თაგვი ტიმოთი (პაროდირება იმ სტერეოტიპული ფაქტის, რომ თაგვები და სპილოები ერთმანეთის მსგავსები არიან).
„დამბო“ გამოვიდა 1941 წლის 23 ოქტომბერს. „ფანტაზიის“ წარუმატებლობის შემდეგ, დისნეის სტუდიებისთვის ეს იყო სიმარტივის და ბიუჯეტის ეკონომიის ნიმუში. 64-წუთიანი ეს ფილმი დისნეის სრულმეტრაჟიან ანიმაციურ ნამუშევრებს შორის ერთ-ერთი ყველაზე მოკლეა. მუსიკა ფილმისთვის ჩაიწერა სტანდარტული, RCA-ის სისტემით. ამასთან, ერთ-ერთი ხმის სინთეზირება მოხდა Sonovox-ის სისტემით.
სიმღერები
Baby Mine (ბეტი ნოისი)
Casey Junior (The Sportsmen)
Look Out for Mr. Stork (The Sportsmen)
Song of the Roustabouts (The King's Men)
The Clown Song (იგივე We're gonna hit the big boss for a rise) (ბილი ფლეტჩერი, ედი ჰოლდენი და ბილი შიტსი)
Pink Elephants on Parade (The Sportsmen)
When I See an Elephant Fly (კლიფ ედვარდსი და ჰელ ჯონსონის გუნდი)
When I See an Elephant Fly (რეპრიზა)
რესურსები ინტერნეტში
სქოლიო
ამერიკული ანიმაციური ფილმები
1941 წლის ფილმები
1941 წლის ანიმაციური ფილმები
საბავშვო ფილმები
უოლტ დისნეის სტუდიების ანიმაციური ფილმები
Walt Disney Pictures-ის ფილმები
კამელია

კამელია (Camellia) — მარადმწვანე ხეებისა და ბუჩქების გვარი ჩაისებრთა ოჯახისა. მისი 80-ზე მეტი სახეობა გავრცელებულია აზიის ტროპიკებსა და სუბტროპიკებში. იაპონური კამელია (Camellia japonica) და მისი ჰიბრიდული ფორმები მოჰყავთ ოთახებსა და ორანჟერეებში (კავკასიასა და სამხრეთ ყირიმში — ღია გრუნტში).
ჩინური კამელიის ანუ ჩაის ბუჩქის (Camellia sinensis და Camellia assamica) ნორჩი ყლორტებისაგან ამზადებენ ჩაის. ზეთის ანუ ევგენოლის კამელიის (Camellia sasaqua) ფოთლებისაგან იღებენ ეთეროვან ზეთს. დეკორატიული მცენარეებია. მოშენებულია საქართველოს შავი ზღვის სანაპიროზე ბაღებსა და პარკებში.
ლიტერატურა
ჩაისებრნი
Ozurgeti History Museum

Ozurgeti History Museum
The Ozurgeti History Museum is a historical-ethnographic museum located in Ozurgeti. It is the biggest museum in the Guria region.
History
The museum was founded on 1 April 1936. Its first director was Nicholas Samsonia. In the years 1974-91 museum was situated in Gurieli Palace building (today bishop residency).
Exhibition
The museum hosts collections from Neolithic Age, unique examples of Early, Middle and Late Bronze Age Colkhian culture, burial ground stocks from Iron Age, ancient silver and golden items, numismatic (golden coin of Alexander the Great, Colkhian silver coins, Turkish coins, unique European silver coins), ethnographic (19th century working and living objects, fine art), archival books of historical value. Nowadays museum collections consists of more than 6000 exhibits, dated from the 9th millennium BC until today, including Napoleon Bonaparte`s rapier.
Museum is open daily 10:00-18:00. Entry is free.
Structure
In 2007 museum was established by the local self-government as the non-commercial legal entity. Currently it has three branches - Ethnographic Museum in Dvabzu, Memorial Museum in Gurianta and Ekvtime Takaishvili Archaeological Museum in Likhauri.
External links
Ozurgeti History Museum at Georgianmuseums.ge
Ozurgeti
Museums in Georgia (country)
Buildings and structures in Guria
History museums in Georgia (country)
Ethnographic museums in Asia
Tourist attractions in Guria
იაპონური ლიტერატურა

იაპონური ლიტერატურა
იაპონურ ლიტერატურას თითქმის 20 საუკუნის ისტორია აქვს. პირველი ნაწარმოებები ჩინური ლიტერატურის ძლიერ გავლენას განიცდის, მაგრამ იაპონიის იზოლირების პოლიტიკამ საკუთრივ იაპონური ლიტერატურული ფორმების განვითარება გამოიწვია.
იაპონური ლიტერატურის ძირითადი მახასიათებლები არის ერთგვარი გამიჯვნის, იზოლირების გრძნობა და ხშირ შემთხვევაში მთავარი პერსონაჟი მიზანს ვერ აღწევს.
ისტორია
იაპონური ლიტერატურა სამ ძირითად პერიოდად იყოფა: ძველი, საშუალო და თანამედროვე პერიოდი.
ძველი იაპონური ლიტერატურა-(XII საუკუნემდე) მოიცავს ისეთ ნაწარმოებებს, როგორიცაა გენჯის ნათქვამი, ათი ათასი ფურცელის კრებული და ა.შ. ამ ნაწარმოებების თემებია სიცოცხლე, სიყვარული, იმპერატორის კარზე თავადაზნაურთა გართობები და ა.შ.
საშუალო პეროდის იაპონური ლიტერატურა (XII–XIX საუკუნეები) ბუდიზმის დიდ გავლენას განიცდის. პერსონაჟები არიან მღვდლები, მოგზაურები, ასკეტი პოეტები. ამ პერიოდში იაპონიაში ადგილი აქვს შიდა ომებს, რის შედეგადაც ვითარდება მებრძოლებისა და სამურაების კლასი, რომელთა შესახებ უამრავი ლეგენდები და ზღაპრები იწერება.
თანამედროვე იაპონური ლიტერატურა (XIX საუკუნის დასასრულიდან) იწყება იაპონიის ცხოვრებაში დასავლური სამყაროს შეჭრის შედეგად. ამ პერიოდში განსაკუთრებით ვითარდება ისეთი ლიტერატურული ფორმა, როგორიცაა shi-shôsetsu - რომანი პირველ პირში. ეს არის მოკლე ისტორიები, რომელთა მთავარი პერსონაჟი თავად ავტორია. მათში მთხრობელის ცხოვრებიდან მნიშვნელოვანი მონაკვეთებია მოთხრობილი და აღსარებას მოგვაგონებს. თანამედროვე ლიტერატურა განიცდის როგორც ბუდიზმის, ასევე დღევანდელი რეალური სამყაროს გავლენას და ერთგვარი ფრუსტრაციის პრობლემის წინაშე აყენებს ადამიანს. პარალელურად არსებობს ლიტერატურა, რომელიც წერილობით გადმოსცემს ვიდეოთამაშების, კომიქსების, ანიმაციური ფილმების შინაარსს. ასეთი ლიტერატურა დიდ კრიტიკას იმსახურებს ტრადიციული ლიტერატურის მოყვარულთა მხრივ, მაგრამ ძალიან პოპულარულია ახალგაზრდებში.
იხილეთ აგრეთვე
იაპონელი პოეტები
იაპონელი მწერლები
იაპონელი დრამატურგები
რესურსები ინტერნეტში
Shunkin.net
Lejapon.org - იაპონური ლიტერატურა
Theyrani.com თემატური ბიბლიოგრაფია. იაპონური დეტექტივები
იაპონური ლიტერატურა
Formica fossaceps

Formica fossaceps is a species of ant in the genus Formica (wood ants, mound ants, and field ants), in the family Formicidae. This species is a member of the Formica rufa species group.
References
Further reading
fossaceps
Insects described in 1942
სივა (ოაზისი)

სივა (ოაზისი)
სივა — ქალაქი ეგვიპტეში. წარმოადგენს ოაზისების ჯგუფს ლიბიის უდაბნოს ჩრდილოეთ ნაწილში. ქალაქი 50 კილომეტრითაა დაცილებული ლიბიას, 560 კილომეტრით კი ქვეყნის დედაქალაქ კაიროს. 2008 წლის მდგომარეობით მოსახლეობის რაოდენობა შეადგენდა 7 000 ადამიანს, ქალაქის აგლომერაციაში ცხოვრობს 23 000 ადამიანი. სივა მატრუჰის მუჰაფაზის ერთ-ერთი უმნიშვნელოვანესი ქალაქია.
სივა მდებარეობს დაახლოებით 60 კმ სიგრძისა და დაახლოებით 16 კმ სიგანის ქვაბულში, ზღვის დონიდან 20-30 მ დაბლა. ბევრია პატარა ტბა და მლაშობი. საავტომობილო გზებითა და საქარავნო ბილიკებით უკავშირდება ხმელთაშუა ზღვის სანაპიროს და ნილოსის ხეობას. კულტივირებულია ფინიკის პალმა, ქერი, პარკოსნები. მარილის მოპოვება.
კლიმატი
რესურსები ინტერნეტში
See Siwa Oasis Photo album.
Siwa Oasis Photo Gallery .
The Locally Run Website of Siwa Oasis.
Siwa Oasis – Extraordinary.
Alain Blottière's Travel book on Siwa .
ეგვიპტის ქალაქები
მატრუჰის მუჰაფაზა
ეგვიპტის ტურიზმი
პამპამარკის რაიონი (იაროვილკა)

პამპამარკის რაიონი (იაროვილკა)
პამპამარკის რაიონი — რაიონი პერუში, უანუკოს რეგიონის იაროვილკის პროვინციაში. მდებარეობს ზღვის დონიდან 3 434 მეტრზე. 2007 წლის მონაცემებით, მოსახლეობა 2 980 ადამიანს შეადგენდა, სიმჭიდროვე 41 ადამიანი კმ²-ზე. ფართობი 72.68 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
უანუკოს რეგიონის რაიონები
იაროვილკის პროვინციის რაიონები
ვიქტორ ნოზაძე

ვიქტორ ნოზაძე (დ. 17 სექტემბერი, 1893, სოფ. წირქვალი, ახლანდ. ჭიათურის მუნიციპალიტეტი — გ. 1975, საფრანგეთი; დაკრძალულია ლევილში) — ქართველი ემიგრანტი, პოლიტიკური მოღვაწე, ჟურნალისტი, რუსთველოლოგი.
ბიოგრაფია
ვიქტორ ნოზაძე დაიბადა ზემო იმერეთის სოფელ წირქვალში. სწავლა დაიწყო საჩხერის ორკლასიან სასწავლებელში, რის შემდეგაც განაგრძო ჭიათურის სამოქალაქო სასწავლებელში. 1913 წელს ოქროს მედალზე დაამთავრა ქუთაისის გიმნაზია და სასწავლებლად წავიდა მოსკოვის უნივერსიტეტში.
1917 წელს თებერვლის რევოლუციის შემდეგ საქართველოში ჩამოვიდა, სოციალ-დემოკრატებმა ქუთაისში მიავლინეს, სადაც ხელმძღვანელობდა პარტიულ პრესას,
1919 წლის ბოლოს საქართველოს დემოკრატიული რესპუბლიკის მთავრობამ ნოზაძე 70 ახალგაზრდასთან ერთად უცხოეთში გააგზავნა სწავლის გასაგრძელებლად. ჯერ ლონდონში იყო, შემდეგ ბერლინში, უნივერსიტეტის დამთავრების შემდეგ კი, 1928 წლიდან პარიზში დასახლდა.
პარიზში მან ჟურნალისტური მოღვაწეობა წამოიწყო და ხელი მოჰკიდა დიდფორმატიანი ლიტერატურულ-მეცნიერული და პოლიტიკური ჟურნალ „კავკასიონის“ გამოცემას. გარდაცვალებამდე იყო ამ ჟურნალის გამომცემელი, რედაქტორი, კორექტორი, ავტორ-თანამშრომელი, ამწყობი და ექსპედიტორი. ვიქტორ ნოზაძე სხვადასხვა დროს ცხოვრობდა სამხრეთ ამერიკასა და ესპანეთში, შემდეგ ისევ პარიზში დაბრუნდა და ლევილში დასახლდა ძმის, გიორგი ნოზაძის ოჯახთან ერთად. მეორე მსოფლიო ომის შემდეგ სერიოზულად დაინტერესდა რუსთაველის პოემით და შექმნა რუსთველოლოგიური ნაშრომების სერია. ვიქტორ ნოზაძის შრომებს საბჭოთა ხელისუფლება არ აღიარებდა, მისი წიგნები საქართველოში არალეგალურად აღწევდა და ფოტოასლებით გამრავლებული ვრცელდებოდა.
გარდაიცვალა 82 წლის ასაკში, დაკრძალულია საფრანგეთში, ლევილის სასაფლაოზე.
შრომები
„ვეფხისტყაოსნის ფერთამეტყველება“ (1953, ბუენოს-აირესი),
„ვეფხისტყაოსნის ვარსკვლავთმეტყველება“ (1957, სანტიაგო დე ჩილე),
„ვეფხისტყაოსნის მზისმეტყველება“ (1959, სანტიაგო დე ჩილე),
„ვეფხისტყაოსნის საზოგადოებათმეტყველება“ (1959, სანტიაგო დე ჩილე),
„ვეფხისტყაოსნის ღმრთისმეტყველება“ (1963, პარიზი),
„ვეფხისტყაოსნის მიჯნურთმეტყველება“ (1975, პარიზი)
ლიტერატურა
გურამ შარაძე, „უცხოეთის ცის ქვეშ“, თბილისი, გამომცემლობა „მერანი“, 1991.
რესურსები ინტერნეტში
ვიქტორ ნოზაძე – ფოტოები საიტზე „ბურუსი“.
ვიქტორ ნოზაძე, „ვეფხისტყაოსნის ღმრთისმეტყველება“. სრული ტექსტი ივ. ჯავახიშვილის სახ. თბილისის სახელმწიფო უნივერსიტეტის საიტზე.
ქართველი ჟურნალისტები
ქართველი ფილოლოგები
ქართველი ემიგრანტები
დაბადებული 17 სექტემბერი
დაბადებული 1893
გარდაცვლილი 1975
ჭიათურის მუნიციპალიტეტში დაბადებულები
ვიქტორ
ერლ უორენი

ერლ უორენი (დ. 19 მარტი, 1891 — გ. 9 ივლისი, 1974) — ამერიკელი პოლიტიკოსი და იურისტი. კალიფორნიის გუბერნატორი 1945 წლიდან 1953 წლამდე, სანამ იგი პრეზიდენტმა დუაით ეიზენჰაუერმა აშშ-ის უზენაესი სასამართლოს თავმჯდომარედ არ დანიშნა. 1948 წელს უორენი იყო ვიცე-პრეზიდენტობის კანდიდატი რესპუბლიკური პარტიიდან. იგი აგრეთვე იკავებდა ე.წ „უორენის კომისიის“ (რომელიც პრეზიდენტ ჯონ კენედის მკვლელობას იკვლევდა) თავმჯდომარის პოსტს.
რესურსები ინტერნეტში
Earl Warren at the Biographical Directory of Federal Judges, a public domain publication of the Federal Judicial Center
დაბადებული 19 მარტი
დაბადებული 1891
გარდაცვლილი 9 ივლისი
გარდაცვლილი 1974
ამერიკელი პოლიტიკოსები
ამერიკელი იურისტები
კალიფორნიის გუბერნატორები
აშშ-ის უზენაესი სასამართლოს მოსამართლეები
კარაიბამბის რაიონი

კარაიბამბის რაიონი — რაიონი პერუში, აპურიმაკის რეგიონის აიმარაესის პროვინციაში. მდებარეობს ზღვის დონიდან 3310 მეტრზე. 2007 წლის მონაცემებით, მოსახლეობა 1 295 ადამიანს შეადგენდა, სიმჭიდროვე 5.51 ადამიანი კმ²-ზე. ფართობი 234.91 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
აპურიმაკის რეგიონის რაიონები
აიმარაესის პროვინციის რაიონები
კორონელ-ვივიდა

კორონელ-ვივიდა — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 710 მეტრზე. მიეკუთვნება სამხრეთ-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პატუ-ბრანკუს შემადგენლობაში.
2010 წლის მონაცემებით, მოსახლეობა 21 749 ადამიანს შეადგენდა, მოსახლეობის სიმჭიდროვე 31.78 კმ²-ზე. ფართობი 684 417 კმ²-ია.
იხილეთ აგრეთვე
პარანა
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პარანის შტატის მუნიციპალიტეტები
ხანლარ მელიქოვი

ხანლარ მელიქოვი
ხანლარ ჰამიდის ძე მელიქოვი (15 თებერვალი 1923, ბაქო — 5 აგვისტო, 1999) — აზერბაიჯანელი საბჭოთა მუსიკათმცოდნე, ხელოვნებათმცოდნეობის კანდიდატი (1965), დიდი სამამულო ომის მონაწილე.
1952 წელს დაამთავრა აზერბაიჯანის კონსერვატორიის ისტორიულ-თეორიული ფაკულტეტის ნ. ს. ჩუმაკოვის კლასი (აგრეთვე მეცადინეობდა უზეირ ჰაჯიბეკოვთან, დ. ვ. ჟიტომირსკისთან, დ. ხ. დანილოვთან). 1952 წლიდან აზერბაიჯანის კონსერვატორიის მასწავლებელი იყო (1966 წლიდან დოცენტი).
არის აზერბაიჯანელი კომპოზიტორებისადმი მიძღვნილი სტატიების, საკონცერტო და თეატრალური რეცენზიების ავტორი.
სქოლიო
აზერბაიჯანელი მუსიკათმცოდნეები
საბჭოთა მუსიკათმცოდნეები
სვადეშის მოძრაობა

სვადეშის მოძრაობა (სამამულო, — თავისი მიწა, თავისი ქვეყანა) — ეროვნულ-განმათავისუფლებელი მოძრაობის ერთ-ერთი ფორმა ინდოეთში. მიმართული იყო ეროვნული მრეწველობის განვითარების წასახალისებლად, რომელსაც კონკურენციას უწევდა ინგლისური საქონელი. ჩაისახა XIX საუკუნის ბოლო მეოთხედში. 1906 წელს ინდოეთის ეროვნული კონგრესის კალკუტის სესიამ სვადეშის ლოზუნგი წამოაყენა, როგორც ერთ-ერთი მთავარი საპროგრამო მოთხოვნა. მთავარ ლოზუნგად იქცა ადამიანთა რელიგიურ-თემური კუთვნილების მიხედვით ინდოეთის დანაწევრების მოწინააღმდეგეთა 1903–1908 წლების მოძრაობის დროს. ფართო გავრცელება ჰპოვა მაჰათმა განდის ხელმძღვანელობით მიმდინარე სამოქალაქო დაუმორჩილებლობის პერიოდში. 1905–1907, 1918–1922 და 1930 წლებში სვადეშის მოძრაობა ინდოელების მიერ ინგლისური საქონლის ბოიკოტის ფორმით. უპირატესად მხარს უჭერდნენ ადგილობრივი ნართისა და ქსოვილების წარმოების წახალისებას.
სქოლო
ეკონომიკური ნაციონალიზმი
ინდოეთის ეროვნულ-განმათავისუფლებელი მოძრაობა
განდიზმი
ეკვადორის ეროვნული საფეხბურთო ნაკრები

ეკვადორის ეროვნული საფეხბურთო ნაკრები — კონმებოლისა და ფიფა-ს წევრი საფეხბურთო ნაკრები. მონაწილეობა მიიღო მსოფლიო საფეხბურთო ჩემპიონატის სამ გათამაშებაში, 2002, 2006 და 2014 წლებში. მათი საუკეთესო გამოსვლა იყო 2006 წელს, როდესაც გავიდნენ 1/16 ფინალში, საბოლოოდ ინგლისის ეროვნულ ნაკრებთან დამარცხდნენ. ეკვადორი არის ერთ-ერთი იმ სამი ნაკრებიდან, რომელთაც არ აქვთ მოგებული კოპა ამერიკა. დანარჩენი ორი არის ჩილე და ვენესუელა.
რესურსები ინტერნეტში
ეკვადორის ფეხბურთის ფედერაციის ოფიციალური საიტი
futbolecuador.com
სქოლიო
სამხრეთ ამერიკის ეროვნული საფეხბურთო ნაკრებები
ანრი-პიტიეს ეროვნული პარკი

ანრი-პიტიეს ეროვნული პარკი
ანრი-პიტიე — ვენესუელის უძველესი ეროვნული პარკი. შეიქმნა 1937 წელს. ცნობილია ფრინველთა სამყაროს მრავალფეროვნებით. მისი ეკოსისტემა იცვლება ზღვის დონიდან სიმაღლის მიხედვით.
თავდაპირველად პარკს რანჩო-გრანდე ერქვა, მაგრამ შემდეგში, შვეიცარიელი ბიოლოგისა და პარკის შექმნის ხელშემწყობის, ანრი პიტიეს პატივსაცემად მისი სახელი ეწოდა. ანრი-პიტიე ვენესუელაში 1917 წელს ჩავიდა და მოახდინა ქვეყნის 30 000-ზე მეტი მცენარეთა სახეობის კლასიფიკაცია. მან მტკიცედ გადაწყვიტა რამდენიმე წელი მიეძღვნა დღევანდელი პარკის ტერიტორიის ფლორისა და ფაუნის შესწავლისთვის.
ეროვნული პარკის ფართობი 1078 კმ²-ს შეადგენს და მდებარეობს არაგუის შტატის ჩრდილოეთ ნაწილში. მოიცავს მისი სანაპირო ზოლის უდიდეს ნაწილს და კარაბობოს შტატის მთიან არეალს. ესაზღვრება სან-ესტებანის ეროვნულ პარკს.
პარკი შედგება ორი გეოგრაფიული სისტემისგან,პირველი მათგანია ფრიალო მთების ზონა, სადაც 500-ზე მეტი სახეობის ფრინველია გავრცელებული, რომელთაგან 22 ენდემურია. პარკში გაედინება 9 მდინარე და გამოირჩევა ფლორის დიდი მრავალფეროვნებით. მეორე სისტემას წარმოადგენს სანაპირო ზონა უბებით, პლაჟებითა და კურორტებით, რომელთაც უზარმაზარი ტურისტული პოტენციალი გააჩნიათ.
ეკოლოგიური მნიშვნელობის გარდა, დიდია პარკის, როგორც წყლის სერიოზული მარაგის მნიშვნელობა, რომლითაც მარაგდება გარშემო მდებარე ქალაქები. პარკის ტერიტორიაზე მოყავთ ერთ-ერთი საუკეთესო კაკაო მთელ მსოფლიოში.
იხილეთ აგრეთვე
ვენესუელის ეროვნული პარკების სია
რესურსები ინტერნეტში
Parque Nacional Henri Pittier en ParksWatch.org
Parque Nacional Henri Pittier MiPunto.com
Parque Henri Pittier en la Red Escolar Nacional
Estación Biológica Dr. Alberto Fernández Yepez
De la Costa Eco-Lodge Parque Nacional Henri Pittier Venezuela
Parque Nacional Henri Pittier en Araira.org
Actividades en la Cienaga
ვენესუელის ეროვნული პარკები
1937 წელს დაარსებული დაცული ტერიტორიები
არაგუის შტატის გეოგრაფია
ვენესუელის ტყეები
არაგუის შტატის ღირსშესანიშნაობები
1937 წელს დაარსებულები ვენესუელაში
დონაძე

დონაძე
საკუთარი სახელი დონაძე შეიძლება აღნიშნავდეს ერთ-ერთ შემდეგ პიროვნებათაგანს:
გიორგი დონაძე — დირიჟორი, მომღერალი, ფოლკლორისტი
ვარლამ დონაძე — ისტორიკოსი
ვლადიმერ დონაძე — მუსიკათმცოდნე, პედაგოგი
მერაბ დონაძე — მომღერალი, პედაგოგი
სერგო დონაძე — საბჭოთა პარტიული და სახელმწიფო თანამდებობის პირი
ქართული გვარები
ტროპიკული ოლქი

ტროპიკული ოლქი — მსოფლიო ოკეანის ზოოგეოგრაფიული ოლქი, რომელიც მოიცავს იმ ტროპიკულ და სუბტროპიკულ ზონებს, სადაც წყლის ზედაპირის ტემპერატურა 20°C-ზე ნაკლები არ არის. ტროპიკული ოლქის დასავლეთ საზღვარი გადის ჩრდილოეთ და სამხრეთ განედების 35°C-ზე, ხოლო აღმოსავლეთ ნაწილში — რამდენადმე ახლოს. ტროპიკული ოლქისპელაგიალისათვის დამახასიათებელია ზვიგენები, თინუსები, იალქნოსნები, ზღვის კუები: ბენთალშია მარჯნის რიფები, სანაპიროს მანგროს ბარდები, ცხრაფეხები, დიდტანიანი მუცელფეხიანი და ორსაგდულიანი მოლუსკები და სხვა. პელაგიალში ბევრია ირგვლივტროპიკული გავრცელების სახეობები.
ტროპიკული ოლქი წარმოადგენს ტროპიკულ სამეფოს, რომელსაც ყოფენ 3, ზოგჯერ 4 ან 5 ოლქად: ინდოეთ- დასავლეთწყნაროკეანური, ცენტრალურამერიკული (ზოგჯერ გამოყოფილია დასავლეთატლანტური და აღმოსავლეთწყნაროკეანური) და აღმოსავლეთატლანტური. ოლქები, რომლებიც გამოყოფილია ფსკერის ფაუნათა გავრცელების საფუძველზე, განცალკავებულიი არიან ზოოგეოგრაფიული ბარიერებით: ხმელეთის — ძველი და ახალი ქვეყნების კონტინენტებით, და ოკეანური — შუაატლანტური და აღმოსავლეთწყნაროკეანური, რომლებსაც გადალახავს მეზობელი ფაუნის შემადგენლობის მხოლოდ 10%. ინდოეთ-დასავლეთწყნაროკეანური ფაუნა უძველესი და მდიდარია, ახასიათებს მაღალი ენდემიზმი.
მეორე ადგილზეა დასავლეთატლანტური ფაუნა. ამ უკანასკნელთან შედარებით აღმოსავლეთწყნაროკეანური ფაუნა ბევრად უფრო ღარიბია. სახეობათა სიღარიბით გამოირჩევა აღმოსავლეთატლანტური ფაუნა. ცენტრალურამერიკული ოლქის ზოგიერთი გვარი (ცხრაფეხები, ზღვის ზღარბები, მთელი რიგი თევზები) მოიპოვრბა აღმოსავლეთწყნაროკეანურ და დასავლეთატლანტურ წყალთხელებში, მაგრამ არ გვხვდება სხვა რაიონებში. ასეთი გავრცელება აიხსნება თანამედროვე ცენტრალური ამერიკის ადგილას წარსულში (მიოცენში — ქვედა პლიოცენში) საუტის არსებობით.
ლიტერატურა
ოკეანოლოგია
NGC 392

NGC 392 — გალაქტიკა თევზების თანავარსკვლავედში. აღმოჩენის თარიღია 1784 წლის 12 სექტემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
თევზების თანავარსკვლავედი
წვერის ყორღანი

წვერის ყორღანი — არქეოლოგიური ძეგლი ქარელის მუნიციპალიტეტის სოფელ წვერიდან სამ კილომეტრზე, დედოფლის მინდვრის განაპირას, ჩრდილოეთით, კვერნაქის სერზე. ამ ადგილს სისხლის ჯვარს უწოდებენ. თარიღდება ბრინჯაოს ხანით. ბორცვს შემოვლებული აქვს უხეშად ნატეხი რიყის მოზრდილი ქვებით ნაგები წრიული ზღუდე.
ლიტერატურა
ქარელის მუნიციპალიტეტის არქეოლოგიური ძეგლები
Introducing... The Beatles

Introducing... The Beatles — ინგლისური როკ-ჯგუფ The Beatles-ის პირველი ამერიკული გრამფირფიტა, რომელიც გამოვიდა 1964 წლის 10 იანვარს. ეს არის ბრიტანული Please Please Me-ს აშშ ვერსია.
სიმღერების სია
ჩარტები და სერტიფიცირებები
ჩარტები
სერტიფიცირებები
რესურსები ინტერნეტში
ბრიუს სპაიზერი ჯგუფის Vee-Jay Records-ზე ჩაწერილი მასალის შესახებ
The Beatles Vee-Jay Records-ზე
სქოლიო
The Beatles-ის ალბომები
1964 წლის ალბომები
ალბომები ჯორჯ მარტინის პროდიუსერობით
ეგვიპტე 1956 წლის ზაფხულის ოლიმპიურ თამაშებზე

ეგვიპტე 1956 წლის ზაფხულის ოლიმპიურ თამაშებზე
ეგვიპტემ ზაფხულის ოლიმპიურ თამაშებზე მერვედ იასპარეზა 1956 წელს, ავსტრალიის ქალაქ მელბურნსა და შვედეთის დედაქალაქ სტოკჰოლმში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1956 წლის ზაფხულის ოლიმპიურ თამაშებზე
ეგვიპტე ზაფხულის ოლიმპიურ თამაშებზე
აფრიკის ქვეყნები ზაფხულის ოლიმპიურ თამაშებზე